CELEX: 32016R0277
Language: hr
Date: 2016-02-25 00:00:00
Title: Uredba Vijeća (EU) 2016/277 od 25. veljače 2016. o izmjeni Uredbe (EZ) br. 765/2006 o mjerama ograničavanja u odnosu na Bjelarus

27.2.2016   
            
            
               HR
            
            
               Službeni list Europske unije
            
            
               L 52/22
            
         UREDBA VIJEĆA (EU) 2016/277
   od 25. veljače 2016.
   o izmjeni Uredbe (EZ) br. 765/2006 o mjerama ograničavanja u odnosu na Bjelarus
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2012/642/ZVSP od 15. listopada 2012. o mjerama ograničavanja protiv Bjelarusa (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EZ) br. 765/2006 (2) predviđa se zamrzavanje imovine predsjednika Lukašenka i određenih dužnosnika Bjelarusa, kao i imovine osoba odgovornih za teška kršenja ljudskih prava ili represiju civilnog društva i demokratske oporbe te osoba i subjekata koji imaju koristi od Lukašenkova režima ili ga podupiru, uključujući posebno osobe i subjekte koji pružaju financijsku ili materijalnu potporu tom režimu.
            
         
               (2)
            
            
               Trebalo bi nastaviti primjenjivati mjeru zamrzavanja imovine u odnosu na četiri osobe navedene u Prilogu I. Uredbi (EZ) br. 765/2006.
            
         
               (3)
            
            
               Trebalo bi izbrisati sve osobe i subjekte navedene u Prilogu IV. Uredbi (EZ) br. 765/2006 u odnosu na koje je suspendirana primjena mjere zamrzavanja imovine te bi trebalo okončati suspenziju primjene zabrane.
            
         
               (4)
            
            
               Navedena mjera obuhvaćena je područjem primjene Ugovora i stoga je za njezinu provedbu potrebno regulatorno djelovanje na razini Unije, posebno kako bi se osiguralo da je gospodarski subjekti ujednačeno primjenjuju u svim državama članicama.
            
         
               (5)
            
            
               Uredbu (EZ) br. 765/2006 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EZ) br. 765/2006 mijenja se kako slijedi:
   
               1.
            
            
               u članku 2. stavak 6. briše se;
            
         
               2.
            
            
               članak 8.b briše se;
            
         
               3.
            
            
               Prilog IV. briše se.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. veljače 2016.
      
         
            Za Vijeće
         
         
            Predsjednik
         
         K.H.D.M. DIJKHOFF
      
   
   
      (1)  SL L 285, 17.10.2012., str. 1.
   
   
      (2)  Uredba Vijeća (EZ) br. 765/2006 od 18. svibnja 2006. o mjerama ograničavanja u odnosu na Bjelarus (SL L 134, 20.5.2006., str. 1.).